
Návrh


ZÁKON


z .... 2026,


ktorým sa mení a dopĺňa zákon č. 600/2003 Z. z. o prídavku na dieťa a o
zmene a doplnení zákona č. 461/2003 Z. z. o sociálnom poistení v znení neskorších predpisov

Národná rada Slovenskej republiky sa uzniesla na tomto zákone:

Čl. I

Zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení zákona č. 532/2007 Z. z., zákona č. 554/2008 Z. z., zákona č. 180/2011 Z. z., zákona č. 388/2011 Z. z., zákona č. 468/2011 Z. z., zákona č. 433/2013 Z. z., zákona č. 125/2016 Z. z., zákona č. 83/2019 Z. z., zákona č. 209/2019 Z. z., zákona                                č. 226/2019 Z. z., zákona č. 232/2022 Z. z., zákona č. 338/2022 Z. z., zákona č. 397/2022 Z. z., zákona č. 141/2025 Z. z. a zákona č. 323/2025 Z. z. sa mení a dopĺňa takto:
1. V § 12a sa za odsek 2 vkladá nový odsek 3, ktorý znie:
„(3) Počas obdobia, kedy je obec osobitným príjemcom z dôvodov podľa odseku 1 písm. a) a b), je obec povinná vykonať aktívnu intervenciu v rodinnom prostredí dieťaťa smerujúcu k odstráneniu príčin dôvodu, pre ktoré platiteľ rozhodol o určení osobitného príjemcu. Do preukázateľného odstránenia príčin dôvodu, pre ktoré platiteľ rozhodol o určení osobitného príjemcu, bude prídavok na dieťa uložený na účte osobitného príjemcu a až následne nastane jeho uvoľnenie poberateľovi. “.
Doterajšie odseky 3 až 6 sa označujú ako odseky 4 až 7.
2.   V § 12a ods. 4 sa za prvú vetu vkladá nová druhá veta, ktorá znie: „Počas tohto obdobia je obec povinná vykonať aktívnu intervenciu v rodinnom prostredí smerujúcu k odstráneniu príčin spáchania priestupku.“.

Čl. II

Tento zákon nadobúda účinnosť 1. januára 2027. 


